wickkiey/tamil-wikipedia-markdown huggingface dataset:
# இரும்பு பூக்கள்


**இரும்பு பூக்கள்** (*Irumbu Pookkal*) என்பது 1991ஆம் ஆண்டு வெளியான தமிழ் துப்பறியும் திரைப்படம் ஆகும். ஜி. எம். குமார் இயக்கிய இப்படத்தில் கார்த்திக், பல்லவி ஆகியோர் முக்கிய வேடங்களில் நடித்தனர். ஆர். புஷ்பா தயாரித்த இப்படத்திற்கு இளையராஜா மற்றும் ம. சு. விசுவநாதன் ஆகியோர் இசை அமைத்தனர் மற்றும் 16, பிப்ரவரி, 1991 அன்று வெளியானது.  

## கதை
போரில் கால் இழந்த ஒரு ராணுவ அதிகாரி ( பிரபு ) தனது கிராமத்திற்கு திரும்ப வருகிறார். அவர் இறந்ததாக சொல்லப்பட்ட கடிதத்தைப் பெற்ற அவரது மனைவி தற்கொலை செய்து கொள்கிறாள். அவரது குழந்தைகளும், அவரது உறவினரும் ( ரேகா ) ஓய்வூதியம பெறுவதற்காக கிராம அரசியல்வாதியிடம் கையொப்பம் கேட்கின்றர். ஆனால் அவரது உறவினரை தன்னுடன் ஒரு இரவைக் கழிக்குமாறு அந்த ஊழல் அரசியல்வாதி கேட்கிறார். இதற்கு மறுக்கும் அவள் பின்னர் தற்கொலை செய்து கொள்கிறாள். இதனால் அவர் சிறைக்கு அனுப்பப்படுகிறார். அங்கு காவல் அதிகாரிகள் அவரைக் கொல்கின்றனர். அவரது மகன் தர்மா காவல் அதிகாரியைக் கொன்று பழிவாங்குகிறான். பின்னர் அவன் சிறைக்கு அனுப்பப்பட்டு அங்கேயே வளர்கிறான்.  

தர்மமா ( கார்த்திக் ) சிறையில் பிரபலமான பாடகராகவும், அவனது சகோதரி நிருபராகவும் ஆகிறாரகள். கே. பாலசுப்பிரமணியம் (சத்யஜித்) என்ற பிரபலமற்ற அரசியல்வாதி அமைச்சராக முயற்சிக்கிறார். அவரது கட்சியின் பலவீனம் என்பது போதிய பெண்கள் வாக்காளர்களின் ஆதரவு இல்லாதது ஆகும். எனவே அவர் தனது கட்சியின் பெண் உறுப்பினர்களுடன் ஒரு சந்திப்பை ஏற்பாடு செய்கிறார், பின்னர் ஆளும் கட்சி ஆதரவாளர்களால் அவர்களைக் கொன்று பாலியல் பலாத்காரம் செய்கிறார். இந்த குற்றத்தை ஆளும் கட்சி மீது பகிரங்கமாக சுமத்துகிறார். கூட்டத்தின் போது தர்மாவின் சகோதரியும் பாலியல் பலாத்காரம் செய்யப்பட்டார். அதன்பிறகு, கே. பாலசுப்பிரமணியம் தேர்தலில் வெற்றி பெறுகிறார். பெண்ணிய பத்திரிகையாளரும் படுகொலைக்கு ஒரே சாட்சியுமான சித்ரா ( பல்லவி ) தர்மாவின் உதவியுடன் அரசியல்வாதியை பழிவாங்க முயற்சிக்கிறார்.  

## நடிகர்கள்

- கார்த்திக் தர்மாவாக
- பல்லவி சித்ராவாக
- சத்யஜித் கே. பாலசுப்பிரமணியமாக
- ஆர். பி. விஸ்வம்
- லிவிங்ஸ்டன்
- குமரிமுத்து
- காஜா ஷெரீப்
- பிரபு விருந்தினர் தோற்றத்தில்
- ரேகா விருந்தினர் தோற்றத்தில்

## இசை
இப்படத்தின் பின்னணி இசை, பாடலுக்கான இசை ஆகியவற்றை திரைப்பட இசையமைப்பாளர் இளையராஜாவும், ம. சு. விசுவநாதனும் மேற்கொண்டனர். 1991 இல் வெளியிடப்பட்ட படத்தின் இசைப்பதிவில் 4 பாடல்கள் உள்ளன.  
| 1 | 'ஏழை உனக்கு' | ஏ. ஆர். ஷேக் முகமது | ம. சு. விசுவநாதன் | கங்கை அமரன் | 3:47 |
| --- | --- | --- | --- | --- | --- |
| 2 | 'முத்ததான முத்தம்' | எஸ். பி. பாலசுப்பிரமணியம், பி. சுசீலா | 4:41 |  |  |
| 3 | 'நானும் கூட' | மனோ | இளையராஜா | 4:23 |  |
| 4 | 'ரெட்டை குருவி' | மனோ, பி. சுசீலா | 4:39 | } |  |
# யமுனா (திரைப்படம்)


**யமுனா** (*Yamuna*) என்பது 2013 ஆம் ஆண்டு வெளியான தமிழ் திரைப்படம் ஆகும். இ. வி. கணேஷ் பாபு இயக்கிய இப்படத்தில் சத்யா, ஸ்ரீரம்யா, இ. வி. கணேஷ் பாபு ஆகியோர் முக்கிய வேடங்களில் நடித்தனர். எஸ். ஜெய்கார்த்திக், விருதை எம். பாண்டி ஆகியோர் தயாரித்த இப்படத்திற்கு இலக்கியன் இசை அமைத்தனர். பாடல்களை வைரமுத்து எழுதினார். இப்படம் 7, சூன், 2013 அன்று வெளியானது.  

## கதை
கல்லூரியில் படித்து வரும் யமுனாவை (சிறீரம்யா) அதே கல்லூரியில் படிக்கும் மாணவர் பாஸ்கர் (சத்யா) காதலிக்கிறான். பாஸ்கரின் காதலை ஏற்க மறுக்கிறாள் யமுனா. இதனால் பாஸ்கர் மாடியில் இருந்து குதித்து தற்கொலைக்கு முயல்கிறான். பலத்த காயமடைந்த பாஸ்கர் காப்பாற்றபடுகிறான். பாஸ்கரின் காதலை உணர்ந்த யமுனா அவன் காதலை ஏற்கிறாள்.  

இதன்பிறகு யமுனா திடீரென காணாமல் போகிறாள். சில நாட்களுக்கு பிறகு கல்லூரிக்கு திரும்பும் அவள், பாஸ்கரிடம் காதலை முறித்துக் கொள்ள நிர்ப்பந்திக்கிறாள். இதற்கான காரணம் என்ன என்பதே கதையின் பின்பகுதியாகும்.  

## நடிகர்கள்
- சத்யா பாஸ்கராக
- ஸ்ரீரம்யா யமுனாவாக
- இ. வி. கணேஷ் பாபு சிறப்புத் தோற்றத்தில்
- வினோதினி வைத்தியநாதன்
- பாலா சிங்
- எம். பாண்டி
- ஆடுகளம் நரேன்
- சாம்ஸ் புண்ணிகோடியாக
- பசங்க சிவகுமார்
- டி.எஸ்கே. சின்னமணியாக

## இசை
படத்திற்கான இசையை இலக்கியன் அமைத்துள்ளார். படல் வரிகளை வைரமுத்து எழுதியுள்ளார்.  
- "ஒற்றை பனித்துளி" - பிரசன்னா, சைந்தவி
- "ஒரு பொண்ணப்பாரு" - ராகுல் நம்பியார், சாம் பி. கீர்த்தன்
- "மண்ணை நம்பலாம்" - சாம் பி. கீர்த்தன்
- "திம்பா திம்பா" - எம். எம். மானசி
- "ஓ நெஞ்சே" - ஹரிசரண்
- "ஒரு கூட்டுப் புழு" - பத்மலதா
# மிஸ் குமாரி



**மிஸ் குமாரி** (Miss Kumari) (1932-1969) 1949 -1969 க்குமிடையில் மலையாளத் திரையுலகில் தீவிரமாக செயல்பட்ட ஒரு இந்திய திரைப்பட நடிகையாவார்.  

## ஆரம்ப கால வாழ்க்கை
இவரது உண்மையான பெயர் திரேசியம்மா என்பதாகும். தாமஸ், இளையம்மா ஆகியோருக்கு 1932 சூன் 1 ஆம் தேதி பிரித்தானிய இந்தியாவின் திருவிதாங்கூர், கோட்டயத்திலுள்ள பரங்கனம் என்ற ஊரில் பிறந்தார். இது இப்போது கேரள மாநிலத்தின் ஒரு பகுதியாக இருக்கிறது. பிரான்சிஸ்கன் கிளாரிஸ்ட் சகோதரிகளால் நடத்தப்படும் சிறுமிகளுக்கான பள்ளியான பரங்கனம் தூய இருதய உயர்நிலைப் பள்ளியில் தனது ஆரம்பக் கல்வியைப் பெற்றார். பிறகு, அதே பள்ளியில் ஆசிரியராக பணிபுரிந்தார்.  

## தொழில்
மிஸ் குமாரி மலையாளத்தில் 1949 ஆம் ஆண்டு வெளியான *வெள்ளிநட்சத்திரம்* என்ற படத்தின் மூலம் அறிமுகமானார். இருப்பினும், இவரது உண்மையான வெற்றி 1950இல் வெளிவந்து வெற்றி பெற்ற *நல்ல தங்கா* என்ற படத்திலிருந்து வந்தது. *நீலக்குயில்* (1954) படத்தின் மிகப்பெரிய வெற்றிக்குப் பின்னர் நடிகர் சத்யனும், இவரும் நட்சத்திரமாக உயர்த்தப்பட்டனர். சுமார் இருபதாண்டுகளாக நீடித்த ஒரு வாழ்க்கையில், 50க்கும் மேற்பட்ட படங்களில் நடித்தார். "பெற்றவள் கண்ட வாழ்வு" என்ற தமிழ் படத்தில் நடிகர் பிரேம் நசீருடன் நடித்திருந்தார். காஞ்சனா என்ற மற்றொரு படத்திலும் இவர் தோன்றியிருந்தார். 1956ஆம் ஆண்டில் சிறந்த நடிகைக்கான சென்னை மாநில விருதையும் பெற்றார்.  

## தனிப்பட்ட வாழ்க்கை
1963 ஆம் ஆண்டில் இவர், திருவிதாங்கூர், உரங்கள் மற்றும் இரசாயனங்கள் நிறுவனத்தின் கொச்சி கிளையின் பொறியியலாளர் ஆர்மிசு தலியத்து என்பவரை மணந்தார். பின்னர் நடிப்புலகிலிருந்து வெளியேறினார். தனது குடும்ப வாழ்வர்களுக்கு ஜானி, தாமஸ், பாபு என்ற மூன்று குழந்தைகள் இருந்தனர். ஜானி நிதித் தொழிலில் இருக்கிறார். தாமஸ் கலிபோர்னியாவில் கணினி பொறியாளராகவும், பாபு புதுதில்லியின் ஜவகர்லால் நேரு பல்கலைக்கழகத்தில் (ஜே.என்.யூ) ஜெர்மன் ஆய்வு மையத்தில் பேராசிரியராக இருக்கிறார்.  

## இறப்பு
மிஸ் குமாரி 9 சூன் 1969 இல் இறந்தார். இவரது சொந்த ஊரான பரங்கனத்தில் நடந்தது. இவரது நினைவாக ஒரு சிறு அரங்கம் கட்டப்பட்டது. இதை மூத்த நடிகர் பிரேம் நசீர் திறந்து வைத்தார்.
# அன்னா போடன் மற்றும் ரியான் புளெக்



**அன்னா போடன்** மற்றும் **ரியான் புளெக்** என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர், தயாரிப்பாளர் மற்றும் திரைப்படத் தொகுப்பு ஆவார். இவர்கள் கால்ப் நெல்சன் (2006), சுகர் (2008), சில்றேன் ஒப் இன்வென்டின் (2009), மிசிசிப்பி கிரின்ட் (2015), கேப்டன் மார்வெல் (2019) போன்ற பிரபல திரைப்படங்களில் பணியாற்றியுள்ளார்கள்.  

## திரைப்படங்கள்
| ஆண்டு | படம் | இயக்குநர் | எழுத்தாளர் | தயாரிப்பாளர் | தொகுப்பாளர் |
| --- | --- | --- | --- | --- | --- |
| 2006 | கால்ப் நெல்சன் |  |  |  |  |
| 2008 | சுகர் |  |  |  |  |
| 2009 | சில்றேன் ஒப் இன்வென்டின் |  |  |  |  |
| 2010 | இஷ்ட கிண்ட் ஒப் அ பன்னி ஸ்டோரி |  |  |  |  |
| 2015 | மிசிசிப்பி கிரின்ட் |  |  |  |  |
| 2019 | கேப்டன் மார்வெல் |  |  |  |  |

## தொலைக்காட்சி
| ஆண்டு | தொடர் | இயக்குநர் | தயாரிப்பாளர் | குறிப்புகள் |
| --- | --- | --- | --- | --- |
| 2009 | இன் டிரீட்மென்ட் | 7 அத்தியாயங்கள் |  |  |
| 2011 | பிக் சி | 2 அத்தியாயங்கள் |  |  |
| 2014 | 30 க்கு 30 | நிர்வாக தயாரிப்பாளராக அண்ணா போடன் புகழ் பெற்றார் |  |  |
| 2014–2015 | லூக்கிங் | 3 அத்தியாயங்கள் |  |  |
| தி அப்யிர் | 4 அத்தியாயங்கள் |  |  |  |
| 2016–2017 | பில்லியன் | 3 அத்தியாயங்கள் |  |  |
| 2017 | ரூம் 104 | அத்தியாயம்: "ரெட் டென்ட்" |  |  |
| 2020 | மிஸஸ். அமெரிக்கா | 4 அத்தியாயங்கள் | } |  |
# லோகநாதன் ஆறுமுகம்

**லோகா** என அழைக்கப்படும் **லோகநாதன் ஆறுமுகம்** ஓர் மலேசிய பாடகர் ஆவார். இவர் அலிகேட்ஸ் இசைக்குழுவின் நிறுவன உறுப்பினர்களில் ஒருவராக இருந்தார். இவர் தனது அண்ணன் தாவீது ஆறுமுகம் உடன் அலிகேட்ஸின் முன்னணி பாடகர்களில் ஒருவராக இருந்தார்.  

லோகநாதன் ஆறுமுகம் 2007 ஆம் ஆண்டு ஜூன் 4 அன்று மவுண்ட் மிரியம் மருத்துவமனையில் நுரையீரல் புற்றுநோயால் இறந்தார். இவர் சூசன் லோவி என்பவரை திருமணம் செய்துக்கொண்டார். இவர்களுக்கு விக்னேஸ்வரன் லோகநாதன் மற்றும் பிரியாதாஷினி லோகநாதன் என்று இரு பிள்ளைகள் இருக்கிறது.  

2008 ஆம் ஆண்டு அக்டோபர் 24 அன்று பஹாங்கின் 78 வது பிறந்தநாளின் சுல்தான் அஹ்மத் ஷாவுடன் இணைந்து "டத்தோ" என்ற பட்டத்தை கொண்ட தர்ஜா இந்திரா மஹ்கோட்டா பஹாங் (டிஐஎம்பி) விருதை லோகநாதன் ஆறுமுகமுக்கு வழங்கப்பட்டது.
# ஜெனீவா ராபர்ட்சன்-துவோரெட்



**ஜெனீவா ராபர்ட்சன்-துவோரெட்** (பிறப்பு: மே 8, 1985) என்பவர் அமெரிக்க நாட்டு திரைக்கதை ஆசிரியர் ஆவார். இவர் 2018 ஆம் ஆண்டு வெளியான 'டோம்ப் ரைடர்' என்ற திரைப்படத்தின் மூலம் திரைக்கதை ஆசிரியராக அறிமுகமானார். அதை தொடர்ந்து 2019 ஆம் ஆண்டு அன்னா போடன் மற்றும் ரியான் புளெக் இயக்கிய கேப்டன் மார்வெல் என்ற திரைப்படத்தில் பணிபுரிந்துள்ளார்.  

## திரைப்படம்
| ஆண்டு | படம் | இயக்குநர் (கள்) |
| --- | --- | --- |
| 2018 | டோம்ப் ரைடர் | ரோர் உதாக் |
| 2019 | கேப்டன் மார்வெல் | அன்னா போடன் மற்றும் ரியான் புளெக் |
# ஆர். ஜி. பாலன்



**ஆர்.ஜி. பாலன்** எனும் **இராசகோபால் பாலன்** ஆங்கிலம்: *R. G. Balan @ Raja Gopal Balan*; (மலாய்: *R. G. Balan*; சீனம்: R.G.巴兰); மலாயா மக்களின் சப்பானிய எதிர்ப்பு இராணுவம்; மலாயா தேசிய விடுதலை இராணுவம்; ஆகிய சப்பானிய எதிர்ப்பு இராணுவத்தைச் சேர்ந்தவர். இவர் மலாயா தேசிய விடுதலை இராணுவத்தின் துணைத் தலைவர்களில் ஒருவராகப் பொறுப்பு வகித்தவர்.  

மலாயாவில் சப்பானிய ஆக்கிரமிப்பின் போது மலாயா பொதுவுடைமை கட்சியின் பிரசார இதழ்களான ‘ஜெயமணி’ (*Jayamani*); மலாயா குரல் (*Voice of Malaya*) ஆகிய இதழ்களின் ஆசிரியராகப் பொறுப்பு வகித்தவர். சப்பானியர் காலத்தில், இவர் பகாங், லங்காப் எனும் இடத்தின் காட்டுப் பகுதிகளில் வாழ்ந்து வந்தார்.  
இவர் அப்துல்லா சிடி மற்றும் சூரியானி அப்துல்லா ஆகியோருடன் நெருங்கிய நண்பராக இருந்தார். இவர்கள் இருவரும் மலாயா பொதுவுடைமை கட்சியின் துணைத் தலைவகளாக இருந்தவர்கள்.  

## குடும்பம்

ஆர்.ஜி. பாலனின் தந்தையார் பெயர் கே.ராமலிங்கம். இவரின் பூர்வீகம் இலங்கை. இங்கு மலாயாவில் ஒரு ரப்பர் தோட்டத்தில் மேற்பார்வையாளராகவும்; எழுத்தராகவும் பணியாற்றி வந்தார். தாயாரின் பெயர் சின்னத்தாயம்மாள் (*Sinnathaiammal*). இவரின் பூர்வீகம் சென்னை. இங்கு ஓர் இல்லத்தரசி. பாலன். குடும்பத்தில் நான்கு குழந்தைகள்; இரண்டு ஆண்கள் மற்றும் இரண்டு பெண்கள்; அவர்களில் பாலன் மூத்தவர்.  

பாலனின் தந்தை ராமலிங்கம் பேராக்கில் உள்ள நோவா சுகோசியா தோட்டத்தில் (*Nova Scotia Estate*) பணிபுரிந்தார். பாலன் ஐந்து மாதக் குழந்தையாக இருந்தபோது, அவரின் தந்தையார் முழு குடும்பத்தையும் இந்தியாவுக்கு அனுப்பினார். அவர்கள் ஏழு ஆண்டுகள் இந்தியாவில் வாழ்ந்தனர். 1929-இல் மலாயாவுக்குத் திரும்பினர். அப்போது அவர் தெலுக் இந்தான், சோங் தோட்டத்தில் (*Jong Estate*) மேலாளராக இருந்தார்.  

## அரசியலில் ஈடுபாடு

1947-ஆம் ஆண்டில் ஆர்.ஜி. பாலன், ரசித் மைதீன் (*Rashid Maidin*) மற்றும் ஊ தியென் வாங் (*Wu Tien Wang*) ஆகியோருடன் இலண்டனில் நடந்த காமன்வெல்த் நாடுகளின் பொதுவுடைமை கட்சிகள் மாநாட்டில் (*Communist Parties Conference of Commonwealth Nations*) மலாயாவின் பொதுவுடைமை கட்சிகளின் பிரதிநிதியாகக் கலந்து கொண்டார்.  

இவர் இலண்டனில் இருந்து நாடு திரும்பிய பிறகு பேராக் ரப்பர் தொழிலாளர் சங்கம் (*Perak Rubber Labourers Union*) தோன்றுவதற்கு ஏற்பாடுகள் செய்தார். 1948-ஆம ஆண்டு மே 30-ஆம் தேதி காலனித்துவ அதிகாரத்தால் விசாரணையின்றி 1961-ஆம் ஆண்டு வரை தடுப்புக் காவலில் வைக்கப்பட்டார். சிறைக்குச் செல்லும் காலத்தில்; ஆர்.ஜி. பாலன் தொழிலாளர் அமைப்பாளராக (*Labour Organiser*) இருந்தார்.  

1955-ஆம் ஆண்டில் இவர் காவலில் இருந்தபோது, மலாயா பொதுவுடைமை கட்சியின் மத்தியக் குழுவின் துணைத் தலைவராக (*Vice Chairman of the Central Committee of the Communist Party of Malaya*) நியமிக்கப்பட்டார். அதற்கு முன்னர் இரண்டாம் உலகப்போர் முடிந்த உடனேயே கட்சியின் தலைவர்கள் முதலில் ஆர்.ஜி. பாலனை ஈப்போவில் சந்தித்தனர்.  

இரண்டாம் உலகப்போர் முடிந்த பின்னர், மலாயா பொதுவுடைமை கட்சியின் உறுப்பினர்கள் பெரும்பாலானவர்கள் பசிபிக் போரின் வெற்றியாளர்களாக உருவெடுத்தனர்.
# பினார் தொப்ராக்



**பினார் தொப்ராக்** (பிறப்பு: அக்டோபர் 18, 1980) என்பவர் துருக்கிய-அமெரிக்க நாட்டு திரைப்படம், தொலைக்காட்சி மற்றும் நிகழ்பட ஆட்ட இசையமைப்பாளர் ஆவார். இவர் 2019 ஆம் ஆண்டு கேப்டன் மார்வெல் என்ற திரைப்படத்தில் இசையமைப்பாளராக பணியாற்றியுள்ளார்.  

தொப்ராக் துருக்கியின் இசுதான்புல்லில் பிறந்து வளர்ந்தார், அங்கு அவர் தனது ஐந்து வயதில் தனது பாரம்பரிய இசைக் கல்வியைத் தொடங்கினார். கன்சர்வேட்டரியில் கலவை மற்றும் பல கருவிகளைப் படித்த பிறகு, அவர் ஜாஸ் படிப்பதற்காக சிகாகோவுக்குச் சென்றார். இவர் பெர்க்லீ மியூசிக் கல்லூரியில் திரைப்பட மதிப்பெண் பட்டம் பெற்றார்.
# அண்ணாநகர் கோபுரம் மெற்றோ



**அண்ணாநகர் கோபுரம் மெற்றோ** (*Anna Nagar Tower Metro*) சென்னை மெற்றோவின் 2 வது வரிசையில் உள்ள ஒரு மெற்றோ இரயில் நிலையமாகும். சென்னை மெட்ரோ, சென்னை மத்திய மெற்றோ நிலையம்-பரங்கிமலை தொடருந்து நிலையம் பாதை IIஆம் தாழ்வாரத்தில் நிலத்தடி நிலையமாக இந்த நிலையம் உள்ளது. இந்த நிலையம் அண்ணா நகரின் சுற்றுப்புறங்களுக்குச் சேவை செய்கிறது.  

## நிலையம்
இந்த நிலையத்தில் நான்கு நுழைவு மற்றும் வெளியேறும் வழிகள் உள்ளன.  

### நிலைய தளவமைப்பு
| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 பரங்கிமலை தொடருந்து நிலையம் நோக்கி |
| தீவு மேடை, <small>வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 சென்னை மத்திய மெற்றோ நிலையம் | } |

### வசதிகள்
அண்ணா நகர் டவர் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்
# சுயமரியாதை (திரைப்படம்)


**சுயமரியாதை** (*Suyamariyadhai*) என்பது 1992 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். ஆர். விஜயகனேஷ் இயக்கிய இப்படத்தில், கார்த்திக், பல்லவி ஆகியோர் முக்கிய கதாபாத்திரங்களில் நடித்துள்ளனர். ஆர். கே. ராமகிருஷ்ணன் தயாரித்த இப்படத்திற்கு சிவாஜி ராஜாவின் இசை அமைத்துள்ளார். படமானது 1992 ஜூலை 24 அன்று வெளியிடப்பட்டது.  

## கதை
விஜய் ( கார்த்திக் ) ஒரு நேர்மையான காவல்துறை அதிகாரி. குற்றவாளி முத்துகருபனைக் பிடிக்க முயற்சிக்கிறான். முத்துக்கருபன் இப்போது விடுதி மேலாளராக மாறி ஜே. கே என்ற பெயரில் அறியப்படுகிறான். குற்றவாளியின் பங்குதாரராக ஊழல்வாதியான காவல் அதிகாரி ஜெயராஜ் (செந்தாமரை) உள்ளார். விஜயும், ரேகாவும் ( பல்லவி ) ஒருவரையொருவர் காதலிக்கிறார்கள். இதற்கிடையில், அவன் ராஜ் (ராஜ்திலக்) உடன் நட்பு கொள்கிறான்.  

கடந்த காலங்களில், திருமணமாகாத பிரபல பாடகியான விஜயின் சகோதரி துர்கா ( கே. ஆர். விஜயா ) தனது உடன்பிறப்புகளான பவானியையும், விஜயையும் அழைத்து வந்தார். ஒரு நாள் துர்காவால் அவமானப்படுத்தப்பட்ட ஜெயராஜ், அவளை சிறைக்கு அனுப்பி பழிவாங்கினார். இதனால் பவானியின் திருமணம் ரத்து செய்யப்படுகிறது. பின்னர் பவானி தற்கொலை செய்து கொள்கிறாள்.  

ரேகா ஜெயராஜின் மகள் என்பதை விஜய் பின்னர் புரிந்துகொள்கிறான். ஜெயராஜ் தனது மகளை விஜயக்கு திருமணம் செய்து வைக்க ஒப்புக்கொள்கிறார், ஆனால் அவருக்கு விஜயை அடையாளம் தெரியவில்லை. எனவே, துர்காவின் அடையாளத்தை விஜய் மறைக்கிறார். ஒரு நாள், ஜெயராஜ் தனது மகளை விபச்சார விடுதியில் கண்டுபிடிக்கிறார். ஏனெனில் அது விஜயின் சதித்திட்டம்.  

விஜயுடன் பணிபுரிந்த ராஜ் இரகசிய உளவாளியாக மாறிவிடுகிறார். விஜயும் ராஜும் இதயமற்ற முத்துக்கருபனைக் கொல்ல திட்டமிடுகின்றனர்.  

## நடிகர்கள்

- கார்த்திக் விஜையாக
- பல்லவி ரேகாவாக
- இராஜ்திலக் ராஜாவாக
- வி. கே. ஆர். இரகுநாத் aமுத்துக்கருப்பனாக (ஜே.கே)
- கே. ஆர். விஜயா விஜையின் அக்காள் துர்கவாவாக
- செந்தாமரை ஜெயராஜாக
- வி. கே. ராமசாமி அரசியல்வாதியாக
- எஸ். எஸ். சந்திரன் காவலர் அர்ஜுனாக்க
- கே. கே. சௌந்தர் காவலராக
- இராஜ் பரத்
- ஒரு விரல் கிருஷ்ணா ராவ்
- கொக்கோ முத்து
- ஜெயலலிதா (தெலுங்கு நடிகை) சகிலாவாக
- தேவிபாலா
- சி. கே. சரஸ்வதி
- தளபதி தினேஷ்
- நேத்ரன்

## இசை
திரைப்படத்திற்கான பின்னணி இசை, பாடல் இசை ஆகியவற்றை இசையமைப்பாளர் சிவாஜி ராஜா மேற்கொண்டார். 1992 இல் வெளியிடப்பட்ட இந்த இசைப்பதிவில், செங்குட்டுவன், வாலி ஆகியோர் எழுதிய நான்கு பாடல்கள் உள்ளன.  
| 1 | 'ராகம் தாளம்' | பி. சுசீலா | 4:26 |  |
| --- | --- | --- | --- | --- |
| 2 | 'வா மா வா' | எஸ். பி. பாலசுப்பிரமணியம், பி. சுசீலா | 4:10 |  |
| 3 | 'வானம்பாடி நானே' | சந்திரன், ரேணுகா தேவி | 3:22 |  |
| 4 | 'வன்மேடு மேகம்' | கார்த்திக், மலேசியா வாசுதேவன் | 3:28 | } |

## வரவேற்பு
*இந்தியன் எக்ஸ்பிரஸ்* எழுதியது "பாடல் காட்சிகளைத் தவிர இந்த படத்தில் பார்வையாளர்கள் பார்க்க எதுவும் இல்லை".
# பென் மெண்டல்சோன்



**பென் மெண்டல்சோன்** (பிறப்பு: 3 ஏப்ரல் 1969) என்பவர் ஆத்திரேலிய நாட்டு திரைப்படம், தொலைக்காட்சி மற்றும் நிகழ்பட ஆட்ட நடிகர் ஆவார்.  

இவர் 1987 ஆம் ஆண்டு ஆத்திரேலியா நாட்டு 'தி இயர் மை வாய்ஸ் புரோக்' என்ற திரைப்படத்தில் நடித்ததன் மூலம் அறியப்படும் நடிகர் ஆனார். அதை தொடர்ந்து அனிமல் கிங்கிடோம் (2010), த டார்க் நைட் ரைசஸ் (2012), இஸ்ட்ரீட் அப் (2013), மிசிசிப்பி கிரின்ட் (2015), டார்க் அவர்ஸ் (2017) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் மார்வெல் (2019) மற்றும் இசுபைடர்-மேன்: பார் பிரம் ஹோம் (2019) போன்ற பல திரைப்படங்க்ளில் நடித்துள்ளார்.  

இவர் நெற்ஃபிளிக்சு அசல் தொடரான பிளட்லைன் (2015–2017) என்ற வலைத் தொடரில் நடித்தார். இதற்காக இவர் 2016 இல் நாடகத் தொடரில் சிறந்த துணை நடிகருக்கான பிரைம் டைம் எம்மி விருதை வென்றுள்ளார்.
# கோலா கெட்டில்


**கோலா கெட்டில்** *(Kuala Ketil)* மலேசியா, கெடா மாநிலத்தில் மிகத் துரிதமாக வளர்ச்சி பெற்று வரும் நகரம். இந்த நகரத்தைக் *கோலா அன்சோதில்* (Kuala Ansotil) என்றும் அங்குள்ள மக்கள் அழைக்கிறார்கள். கெடா மாநிலத்தின் தென்கிழக்கு பகுதியில் பாலிங் நாடாளுமன்றத் தொகுதிக்குள் இந்த நகரம் அமைந்து உள்ளது.  

அண்மைய காலங்களில் பாலிங் வட்டாரத்தில் ஒரு முக்கிய பொருளாதாரப் பகுதியாகவும் விளங்கி வருகிறது. சுங்கை பட்டாணி நகரத்தில் இருந்து 25 கி.மீ. தொலைவில் உள்ள இந்த நகரத்தின் புறநகர்ப் பகுதிகளில் ஏராளமான செம்பனைத் தோட்டங்கள் இருக்கின்றன. முன்பு அவை ரப்பர்த் தோட்டங்களாகும்.  

## கோலா கெட்டில் தமிழர்கள்

1900-ஆம் ஆண்டுகளில் அந்த ரப்பர்த் தோட்டங்களில் வேலை செய்வதற்காக ஆயிரக் கணக்கான தமிழர்கள், தென்னிந்தியாவில் இருந்து அழைத்து வரப்பட்டார்கள். அவர்கள் வேலை செய்த ரப்பர்த் தோட்டங்களில் தமிழ்ப் பள்ளிகளை உருவாக்கி இருக்கிறார்கள். சில தோட்டங்களில் நூல் நிலையங்களையும் தோற்றுவித்து அங்கு தமிழர் திருநாள் நிகழ்ச்சிகளை ஆண்டு தோறும் கொண்டாடி இருக்கிறர்கள்.  

சில தமிழர்ச் சமூக அமைப்புகளும் தோற்றுவிக்கப்பட்டன. மேடை நாடகங்கள் அரங்கேற்றம் செய்யப்பட்டு உள்ளன. மலாயா தமிழர்களின் வரலாற்றில் கோலா கெட்டில் தமிழர்களுக்குத் தனி ஓர் இடம் உண்டு. சுற்று வட்டாரத் தோட்டங்களில் இருந்து பல தமிழ் எழுத்தாளர்கள்; கவிஞர்கள், கல்விமான்கள் உருவாகி இருக்கிறார்கள். இன்றும் மலேசியத் தமிழ் எழுத்துலகில் வலம் வந்து கொண்டு இருக்கிறார்கள்.  

## தமிழ்ப்பள்ளிகள்
பெடனோக் தோட்டத் தமிழ்ப்பள்ளி - SJKT Ladang Badenoch  

பிஞ்ஜோல் தமிழ்ப்பள்ளி - SJKT Binjol  

புக்கிட் செம்பிலான் தோட்டத் தமிழ்ப்பள்ளி - SJKT Ldg Bukit Sembilan  

பத்து பெக்காக்கா தோட்டத் தமிழ்ப்பள்ளி - SJKT Ldg Batu Pekaka  

கத்தும்பா தோட்டத் தமிழ்ப்பள்ளி - SJKT Katumba  

கோல கெட்டில் தமிழ்ப்பள்ளி - SJKT Ldg Kuala Ketil  

கிம் செங் தோட்டத் தமிழ்ப்பள்ளி - SJKT Ldg Kim Seng  

மாலகோப் தமிழ்ப்பள்ளி - SJKT Ldg Malakoff  

## தொழில்துறை வளாகம்
இந்தப் பகுதியில் வணிகம் ஒரு முக்கியத் தொழில். இந்த நகரத்திற்கு அருகில் உள்ள தோட்டங்களுக்கு அன்றாடம் தேவைப்படும் பொருள்களை வழங்குவதில் இந்த நகரம் முக்கியப் பங்கு வகிக்கிறது.  

1993-ஆம் ஆண்டில் கோலா கெட்டில் தொழில்துறை வளாகம் (Taman Perindustrian Kuala Ketil) என அழைக்கப்படும் கோலா கெட்டில் தொழில்துறை பகுதியில் அபிவிருத்திகள் தொடங்கப் பட்டன. கோலா கெட்டிலின் பொருளாதாரமும் வளர்ச்சி அடையத் தொடங்கியது.  

கோலா கெட்டில் புறநகர்ப் பகுதிகளில் பல வீடமைப்புப் பகுதிகள் உள்ளன. எடுத்துக் காட்டாக தாமான் தேசா பிடாரா (Taman Desa Bidara). இது கோலா கெட்டிலின் மிகப் பெரிய வீடமைப்புப் பகுதியாகும். இதைப் போல மற்றும் ஒரு வீடமைப்புப் பகுதி தாமான் ஹாஜி முஸ்லீம் (Taman Haji Muslim).  

## மேற்கோள்
# செனாய் நகர் மெற்றோ நிலையம்


**செனாய் நகர் மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் வரிசையில், தாழ்வாரம் IIஇல் உள்ள நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது. இந்த நிலையம் செனாய் நகர் மற்றும் அமைந்தகரை பகுதிகளுக்குச் சேவை செய்யும்.  

### கட்டுமானம்

## நிலையம்
இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.  

### அமைப்பு

### நிலைய தளவமைப்பு
| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 பரங்கிமலை தொடருந்து நிலையம் நோக்கி |
| <small>தீவு மேடை, வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 நோக்கி ← நேரு பூங்கா மெற்றோ நிலையம் நோக்கி | } |

### வசதிகள்
செனாய் நகர் மெற்றோ நிலையத்தில் உள்ள ஏடிஎம்களின் பட்டியல்  

## நுழைவு / வெளியேறு
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# எழும்பூர் மெற்றோ நிலையம்



**எழும்பூர் மெற்றோ நிலையம்** சென்னை மெற்றோவின் 2வது வரிசையில் உள்ள ஒரு மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ - பரங்கிமலை தொடருந்து நிலையம் நீட்டிப்பின் இரண்டாம் தாழ்வாரத்தில் வரும் நிலத்தடி நிலையம். இந்த நிலையம் எழும்பூர் மற்றும் வேப்பேரி சுற்றுப்புறங்களுக்குச் சேவை செய்யும்.  

## நிலையம்
இந்த நிலையம் சுமார் 8,000 சதுர மீட்டர் பரப்பளவைக் கொண்டுள்ளது. சென்னை எழும்பூர் தொடருந்து நிலையத்தின் அருகே அமைந்துள்ள நிலையம் இதுவாகும். இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.  

### அமைப்பு
எழும்பூர் பச்சை வழித்தடத்தில் (சென்னை மெற்றோ) அமைந்துள்ள நிலத்தடி மெற்றோ நிலையம்.  

### நிலைய தளவமைப்பு
| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 பரங்கிமலை தொடருந்து நிலையம் நோக்கி |
| தீவு மேடை, <small>வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 சென்னை மத்திய மெற்றோ நிலையம் நோக்கி | } |

### வசதிகள்
எழும்பூர் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்  

## இணைப்புகள்

### பேருந்து
மாநகரப் போக்குவரத்துக் கழகம் (சென்னை) பேருந்து வழித்தடங்கள் எண் 15 ஏ, 15 பி, 20, 23 ஏ, 28, 28 ஏ, 28 பி, 53 ஏ, 53 இ, 120 கே, அருகிலுள்ள எழும்பூர் பேருந்து நிலையத்திலிருந்து சேவை செய்கிறது.  

### இரயில்
சென்னை எழும்பூர் தொடருந்து நிலையம்  

## நுழைவு/வெளியே
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| சென்னை எழும்பூர் இரயில் நிலையம் |  |  |  |
| } |  |  |  |
# கிறிசுடா ஆண்டர்சன்

**கிறிசுடா ஆண்டர்சன்** *(Christa Anderson)* உலக வனவிலங்கு அறக்கட்டளையின் ஓர் ஆராய்ச்சி உறுப்பினராவார். இவருடைய பணிகள் வன நிர்வாகத்தில் அதிக கவனம் செலுத்துகின்றன.  
## கல்வி
வரலாறு மற்றும் சுற்றுச்சூழல் ஆய்வு பாடங்களில் ஆண்டர்சன் இளங்கலை பட்டம் பெற்றுள்ளார். மேலும், அமெரிக்காவிலுள்ள யேல் பல்கலைக்கழகத்தில் சுற்றுச்சூழல் அறிவியலில் முதுகலைப் பட்டமும் மற்றும் இசுடான்போர்ட்டு பல்கலைக்கழகத்தில் சுற்றுச்சூழல் மற்றும் இயற்கை வளங்கள் என்ற தலைப்பில் முனைவர் பட்டமும் பெற்றுள்ளார். அமேசான் மழைக்காடுகளின் ஒரு பகுதியான பெருவியன் அமேசானில் வன நிர்வாகத்திற்கான நில பயன்பாட்டுக் கொள்கையின் தாக்கங்கள் மற்றும் விளைவுகள் குறித்து ஆண்டர்சனின் முனைவர் பட்ட ஆராய்ச்சி பேசுகிறது.  
## தொழில்
தனது முதுநிலை மற்றும் முனைவர் பட்டப் படிப்பு பணிகளுக்கு இடையில், கிறிசுடா ஆண்டர்சன் கென்யாவில் உள்ள ஓர் இலாப நோக்கற்ற பாதுகாப்பு மாசாய் வனப்பகுதி பாதுகாப்பு அறக்கட்டளையில் நேரத்தை செலவிட்டார். உலக வங்கியின் நகர்ப்புற மேம்பாடு மற்றும் உள்ளூராட்சி பிரிவில் இளநிலை உதவியாளராகப் பணியாற்றினார்.  
## வெளியீடுகள்
2019 ஆம் ஆண்டு கிறிசுடாவின் இயற்கை காலநிலைக்குரிய தீர்வுகள் போதாது என்ற ஆய்வுக்கட்டுரை வெளியானது. ஆண்டர்சன் காலநிலை கொள்கையை ஆதரிக்கிறார். மீள் காடு வளர்ப்பு போன்ற இயற்கை காலநிலை தீர்வுகள் மட்டுமல்லாமல் நிலக்கரி, எண்ணெய் மற்றும் எரிவாயு போன்ற அனைத்து எரிசக்தி துறைகளிலும் ஆக்கிரமிப்புகளை தடுக்கும் முயற்சிகள் தேவை என்கிறார்.
# உப்பாரா


**உப்பாரா** (*Uppara*) (**சாகரா** என்றும் அழைக்கப்படுகிறது), எனப்படுவோர் இந்திய மாநிலங்களான ஆந்திரா, தெலுங்கானா, கருநாடகா மற்றும் தமிழ்நாட்டில் வாழுகின்ற ஓர் இனக்குழுவினர் ஆவார்.  

இச்சமூகத்தினரின் தெலுங்கு மொழியை தாய்மொழியாகக் கொண்டோராவர். விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்த இவர்கள், தமிழ்நாடு அரசு இடவொதுக்கீட்டு பட்டியலில், பிற்படுத்தப்பட்ட பிரிவில் உள்ளனர். சுங்கலம்மா, திம்மப்பா, ஜம்புலம்மா ஆகிய தெய்வங்கள் இம்மக்கள் வழிபடும் சிறப்புத் தெய்வங்களாகும். உப்பாரா சமூக மக்கள் தங்களை மிகவும் பிற்படுத்தப்பட்ட பட்டியலில் சேர்க்க வேண்டும் என கோரிக்கை வைக்கின்றனர்.  

## சொற்பிறப்பு
உப்பர, உப்பாரா மற்றும் உப்பாலிகா ஆகிய சொற்களின் வேர் தெலுகு வேராகும். உப்புடன் தொடர்பு கொண்ட சகல தொழில்களையும் இது குறிக்கின்றது.  

## கலாச்சாரம்
இந்த சாதியைச் சேர்ந்த சிலர் வைணவர்களாகவும், மற்றவர்கள் சைவர்களாகவும் உள்ளனர். அவர்கள் வசிக்கும் இடத்திற்கு ஏற்ப மாறுபடும். மேலும் இவர்கள் பல்வேறு கிராம தெய்வங்களையும் வழிபடுகிறார்கள். உப்பாரார்கள் ஒவ்வொரு ஆண்டும், கங்கா சப்தமி அன்று பகீரத ஜெயந்தியைக் கொண்டாடுகிறார்கள்.  

## மக்கள்தொகை
சின்னப்ப ரெட்டி அறிக்கையில் (1990), கருநாடகாவின் மக்கள் தொகையில், உப்பாரா மக்கள் சுமார் 1.18 சதவீதம் பேர் என்று குறிப்பிடுகிறது.  

## தொழில்
உப்பு காய்ச்சுவது, இவர்களது குல தொழிலாகும்.  

## பிரிவுகள்
உப்பரா சமூகத்தில் நான்கு உட்பிரிவு குழுக்கள் உள்ளன, அதாவது நக்கா உப்பாரா, குலாய் உப்பாரா, மேட்டி உப்பாரா மற்றும் செட்டி உப்பாரா என்பதாகும். மேலும் கடற்கரை ஆந்திரா மற்றும் தெலங்காணா பகுதிகளில் வசிக்கும் தெலகா உப்பாரா என்ற மற்றொரு இனக்குழுவும் உள்ளது.
# மல்லிகார்ச்சுன ராவ் (நடிகர்)


**மல்லிகார்ச்சுன ராவ் பீலா** (Mallikarjuna Rao Peela) (1951 - 24 சூன் 2008) தெலுங்குத் திரைப்படவுலகின் பிரபல நகைச்சுவை நடிகராவார். *லேடீஸ் டெய்லர்* படத்தில் நடித்ததற்காக *பட்டாலா சத்தி* என்று பிரபலமாக அறியப்பட்டார். தெலுங்கு, தமிழ், மலையாள மொழிகளில் பல திரைப்படங்களில் நடித்துள்ளார். கடந்த 25 ஆண்டுகளில் சுமார் 375 தெலுங்குத் திரைப்படங்களில் நடித்துள்ளார். .  

## ஆரம்ப கால வாழ்க்கை
இவர் விசாகப்பட்டினம் மாவட்டத்தின் அனகாபள்ளியில் பிறந்தார். இவருக்கு ஒருமனைவியும், இரண்டு மகள்களும், ஒரு மகனும் இருக்கின்றனர்.  

## தொழில்
மல்லிகார்ச்சுன ராவ் 1973ஆம் ஆண்டில் திரைப்படங்களில் தனது வாழ்க்கையைத் தொடங்கினார். வம்சி இயக்கிய *லேடீஸ் டைலர்* படத்தில் 'பட்டாலா சத்திகாடு' என்ற பாத்திரத்தில் பிரபலமடைந்தார். *லேடீஸ் டைலர்*, *ஹலோ பிரதர்*, *தம்முடு*, பத்ரி ஆகிய படங்களில் தனது நகைச்சுவை மூலம் பார்வையாளர்களை மகிழ்வித்தார்.  

தெலுங்கு நடிகர், எழுத்தாளர் தனிகில்லா பரணியை தனது குருவாக கருதினார். திரைப்படக் கலைஞர்கள் சங்கத்தின் பொதுச் செயலாளராக இருந்தார். ஐதராபாத்தின் சிறீநகர் குடியிருப்பிலுள்ள வெங்கடேசுவர சுவாமி கோயிலின் தலைவராகவும் பணியாற்றினார். இவர் தெலுங்குத் திரைப்படவுலகில் மூத்த நகைச்சுவை நடிகர்களில் ஒருவர்.  

## இறப்பு
இவர் குருதிப் புற்றுநோய் காரணமாக 2008 சூன் 24 அன்று ஐதராபாத்தில் இறந்தார்.  
## நினைவஞ்சலி
இவரது இறந்த நாளில், நடிகர் சிரஞ்சீவி, "மல்லிகார்ச்சுன ராவ் ஒரு தனித்துவமான நடிகர் மட்டுமல்ல, நல்ல மனிதராகவும் இருந்தார். அவர் எப்போதுமே தன்னால் முடிந்தவரை மற்றவர்களுக்கு உதவ முயன்றார்” என்றார். தெலுங்குத் திரைப்பட கலைஞர்கள் சங்கத்தின் (எம்.ஏ.ஏ) பொதுச் செயலாளராக இருந்த இவரிடமிடருந்து பல நடிகர்கள் தங்களுக்கு கிடைத்த உதவியை நினைவு கூர்ந்தனர். இவர், தெலுங்கு தேசம் கட்சியின் கலாச்சாரப் பிரிவின் செயலாளராகவும் இருந்தார். கட்சியின் தலைவர் நா. சந்திரபாபு நாயுடு தொலைபேசியில் ராவின் குடும்ப உறுப்பினர்களுக்கு தனது இரங்கலைத் தெரிவித்தார். பிரபல நகைச்சுவை நடிகரின் மறைவுக்கு அபோதைய முதல்வர் எ. சா. ராஜசேகர் ரெட்டியும் இரங்கல் தெரிவித்துள்ளார்.  

## விருதுகள்

- "தம்முடு" என்ற படத்திற்காக சிறந்த கதாபாத்திர நடிகருக்கான நந்தி விருது
# சிறீநகர் குடியிருப்பு


**சிறீநகர் குடியிருப்பு** (*Srinagar Colony*) இந்தியாவின் தெலங்காணாவின் ஐதராபாத்தின் மேற்கு பகுதியில் உள்ள முக்கியமான வணிக மற்றும் குடியிருப்பு பகுதியாகும். இது 2009இல் பெருநகர ஐதராபாத்து மாநகராட்சியின் வார்டு எண் 104ஐ உருவாக்கியது.  

இப்பகுதி மாதப்பூருக்கு நெருக்கமாக இருப்பதால், பல பணிபுரியும் மென்பொருள் நிபுணர்களுடன், இது ஒரு பிரபலமான குடியிருப்புப் பகுதியாக இருக்கிறது. அதிக மதிப்புள்ள குடியிருப்புகளும் உள்ளன. சமீபத்திய ஆண்டுகளில் வீட்டுமனைகளின் விலை இந்த பகுதியில் பெரிய அளவில் அதிகரித்துள்ளது.  

## வணிகப் பகுதி
இந்த புறநகரில் பல வங்கிகள், பல்பொருள் அங்காடிகள், உணவகங்கள் போன்றவை உள்ளன. இந்தப் பகுதியை தங்கள் தளமாக மாற்றிய பல மென்பொருள் நிறுவனங்கள் உள்ளன. ஐதராபாத்து சென்ட்ரல், பி.வி.ஆர் சினிமாஸ், பிக் பஜார் (பிக் சினிமாஸ்), சினிமாக்ஸ், ஜி.வி.கே ஒன் (ஐனாக்ஸ்) போன்ற பல வணிக வளாகங்களும், திரையரங்குகளும் 1 முதல் 2 கி.மீ தூரத்திற்குள் உள்ளன. அமீர்பேட் மிக அருகில் உள்ளது. இது ஒரு பெரிய வணிகப் பகுதியாகவும் உள்ளது.  

## குடியிருப்புப் பகுதி
தெலங்காணாவில், ஐதராபாத்தின் மேற்கே அமைந்துள்ள ஓர் ஆடம்பரமான புறநகர் பகுதியாகும். மூன்று படுக்கையறைகள் கொண்ட ஒரு வீடு ரூபாய் 60,000.00 வரை வாடகையுடன் இருக்கிறது. இப்பகுதியில் பெரும்பாலான கட்டிடம் ஐந்து தளங்களைக் கொண்டுள்ளது. சாலையில் சிறிய பூங்காக்கள் நிறைய அமைந்துள்ளன. கணபதி வளாகம் தொலைக்காட்சி நட்சத்திரங்களுக்கான மிகவும் பிரபலமான சந்திப்பு இடமாகும்.  

## போக்குவரத்து
தெலங்காணா மாநில போக்குவரத்துக் கழகம் இயக்கும் பேருந்துகள் சிறீநகர் குடியிருப்பினை நகரத்தின் அனைத்து பகுதிகளுக்கும் இணைக்கின்றன. 'செட்வின் சேவை' எனப்படும் சிறு பேருந்து சேவையும் உள்ளது. எம்.எம்.டி.எஸ் ரயில் நிலையம் பேகம்பேட்டையிலும், அருகிலுள்ள மெற்றோ நிலையம் யூசுப்குடாவிலும், அமீர்பேட்டையிலும் உள்ளது.
# திஜிமோன் கவுன்சோ



**திஜிமோன் காஸ்டன் கவுன்சோ** (பிறப்பு: 24 ஏப்ரல் 1964) என்பவர் பெனின்-அமெரிக்க நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை இசை காணொளி மூலம் அறிமுகமானார். அதை தொடர்ந்து வித்தவுட் யு ஐ ஆம் நொதிங் (1990), அமிஸ்டாட் (1997), கிளாடியேட்டர் (2000), இன் அமெரிக்கா (2002), பிளட் டைமன்ட் (2006), பியூரியஸ் 7 (2015) போன்ற பல திரைப்படங்களில் நடித்துள்ளார்.  

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014) மற்றும் கேப்டன் மார்வெல் (2019) போன்ற திரைப்படங்களிலும் சமுத்திரப்புத்திரன் (2018) மற்றும் ஷசாம்! (2019) போன்ற டிசி திரைப்படங்களிலும் நடித்துள்ளார்.  

## ஆரம்ப கால வாழ்க்கை
கவுன்சோ 24 ஏப்ரல் 1964 ஆம் ஆண்டு பெனின் கொட்டொனௌவில் ஆல்பர்டைன் மற்றும் பியர் கவுன்சோ என்ற சமையல்காரருக்கு மகனாகப் பிறந்தார். அவர் தனது பன்னிரெண்டாவது வயதில் பிரான்சில் லியோனுக்கு குடிபெயர்ந்தார். 1987 ஆம் ஆண்டில் கவுன்சோ ஒரு வடிவழகராக பாரிஸில் ஒரு தொழிலை நிறுவினார். அதை தொடர்ந்து 1990 இல் அமெரிக்கா சென்றார்.
# பேகம்பேட்டை


**பேகம்பேட்டை** (*Begumpet*) இந்தியாவின் ஐதராபாத், சிக்கந்தராபாத்தின் ஒரு பகுதியாகும். ஆறாவது ஐதராபாத் நிசாமின் (மஹ்புப் அலி கான், ஆறாம் ஆசாஃப் ஜா) மகள் பசீர் உன்னிசா பேகம், பைகா சம்சு உல் உம்ரா அமீர் இ கபீரின் இரண்டாவது அமீரை மணந்தபோது தனது திருமண வரதட்சணையின் ஒரு பகுதியாக இதைப் பெற்றார்.  

## நகரைப் பற்றி
பேகம்பேட்டை, உசேன் சாகர் ஏரியின் வடக்கே அமைந்துள்ள ஐதராபாத்தில் உள்ள முக்கிய வணிக மற்றும் குடியிருப்பு நகரங்களில் ஒன்றாகும். கிரீன்லாந்து மேம்பாலம் நகரை பஞ்சகுட்டாவுடன் இணைக்கிறது. ஆரம்பத்தில் பேகம்பேட்டை ஐதராபாத்து, சிக்கந்திராபாத் நகரங்களுக்கு இடையில் ஒரு சிறிய புறநகர்ப் பகுதியாக இருந்தது.  
பகுதி பார்வை]]  
பேகம்பேட்டை விமான நிலையம் நகரத்தின் முக்கிய அடையாளமாகும். தற்போது சம்சாபாத்தில் புதிய சர்வதேச விமான நிலையம் திறக்கப்பட்ட பின்னர் வணிக விமானங்களுக்காக விமான நிலையம் மூடப்பட்டுள்ள. மேலும், பயிற்சிக்காகவும், பட்டய விமானங்களுக்காகவும் மட்டுமே விமான நிலையம் செயல்படுகிறது.  

பைகா அரண்மனை, கீதாஞ்சலி மூத்தோர் பள்ளி, பேகம்பேட்டை எசுப்பானிய மசூதி, ஐதராபாத் பொதுப் பள்ளி, ரொனால்டு ராஸ் நிறுவனம் ஆகியவை இப்பகுதியில் அமைந்துள்ள சில முக்கியமான இடங்களாகும். சஞ்சீவையா பூங்கா என்பது உசேன் சாகர் ஏரியின் கரையில் அமைந்துள்ள ஒரு பொது பூங்காவாகும். நகரத்தின் கிரீன்லாந்து பகுதி 1997 வரை இராஜா ஜிதேந்திர பொதுப் பள்ளிக்கு சொந்தமானது.  

## மருத்துவமனைகள்

- பேஸ் மருத்துவமனைகள்
- மேக்சிவிஷன் கண் மருத்துவமனைகள்

## போக்குவரத்து
பேகம்பேட்டை தொடருந்து நிலையம் இப்பகுதிக்கு தொடருந்து இணைப்பை வழங்குகிறது. அருகிலுள்ள பிற ஐதரபாத் எம்.எம்.டி.எஸ் நிலையங்களில் சஞ்சீவையா பூங்காவும், யேம்சு வீதியும் அடங்கும். அரசுக்கு சொந்தமான பேருந்துக் கழகம் நகர பேருந்து சேவையை நடத்துகிறது. இது பேகம்பேட்டை நகரின் முக்கிய பகுதிகளுடன் இணைக்கிறது. மெற்றோ தொடருந்து சேவையும் தொடங்கப்பட்டுள்ளது. இப்போது மாணவர்களுக்கும் பிற குடிமக்களுக்கும் மிகவும் பிரபலமான போக்குவரத்து வழிமுறைகளில் இதுவும் ஒன்றாகும்.
# இலக்‌சனா இலிஞ்சு



**இலக்‌சனா ரஷேடா இலிஞ்சு** (பிறப்பு: 27 நவம்பர் 1987) என்பவர் இங்கிலாந்து நாட்டு திரைப்படம் மற்றும் தொலைக்காட்சி நடிகை ஆவார். இவர் 'இஸ்டில் இஸ்டார் கிராஸ்' என்ற தொலைக்காட்சி தொடரில் ரோசலின் என்ற கதாபாத்திரத்தில் நடித்ததன் மூலம் அறியப்படும் நடிகை ஆனார்.  

2012 ஆம் ஆண்டு 'பாஸ்ட் கேர்ள்' என்ற திரைப்படத்தின் மூலம் திரைப்படத்துறையில் அறிமுகமானார். அதை தொடர்ந்து 2019 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படமான கேப்டன் மார்வெல் (2019) என்ற திரைப்படத்திலும் நடித்துள்ளார்.  

## ஆரம்ப கால வாழ்க்கை
இலக்‌சனா 27 நவம்பர் 1987 ஆம் ஆண்டில் லண்டனில் பிறந்தார். இவர் ஒரு ஜமேக்கா இன வம்சாவளியைச் சேர்ந்தவர் ஆவார். இவர் லண்டனில் உள்ள கலை நாடகப் பள்ளியில் பயின்றார்.
# அமீர்பேட்டை


**அமீர்பேட்டை** (Ameerpet) தெலங்காணாவின் ஐதராபாத்தின் வடமேற்கில் அமைந்துள்ள ஒரு குடியிருப்பு மையமாகும். அமீர்பேட்டை ஐதராபாத் மாவட்டத்தில் ஒரு மண்டலமாகும். வட்டாரம் அதன் எல்லைகளை சர்தார் படேல் சாலையுடனும், தேசிய நெடுஞ்சாலை 65 உடனும் பகிர்ந்து கொள்கிறது. சில ஆண்டுகளுக்கு முன்பு வரை காலியாக உள்ள இடங்களைக் கொண்டிருந்தாலும், இப்பகுதி இப்போது சில வணிக மற்றும் குடியிருப்பு நிறுவனங்களுடன் பரப்பரப்பான இடமாக இருக்கிறது.  

அமீர்பேட்டைக்கு அருகில் அமைந்துள்ள பிரபலமான பகுதிகளில் பஞ்சகுட்டா, பஞ்சாரா ஹில்ஸ், பேகம்பேட்டை, சனத் நகர், சோமாஜிகுடா ஆகியவை அடங்கும்.  

90களின் முற்பகுதியில் வரை, வகந்த் அடுக்ககம், சாகிர்தார் நிலங்கள், நவாப்களின் வீடுகள், தோட்டங்கள், சாலையோர உணவகங்கள் ஆகியவை பெரும்பாலும் மும்பைக்குச் செல்லும் தேசிய நெடுஞ்சாலை 9இல் அமைந்துள்ளது. 1990களில் ஐதராபாத்தின் வடக்கு புறநகர்ப் பகுதிகளின் விரிவாக்கத்துடன் வணிக நடவடிக்கைகள் முதன்முதலில் நகரின் மையத்திலிருந்து இங்கு மாற்றப்பட்டன. இன்று இது பல வணிக நிறுவனங்களுடன் உயர் பாதசாரி மற்றும் வாகன போக்குவரத்துடன் ஒரு பரப்பரப்பான இடமாகும்.  

## வரலாறு
1900களின் முற்பகுதியில் ஐதராபாத் நிசாம் தனது சாகிர்தார்களில் ஒருவரான அமீர் அலி என்பவருக்கு இந்த நிலத்தை பரிசளித்தார். அவர் தனது கோடைகால இல்லமாக ஒரு சிறிய அரண்மனையை கட்டினார். மேலும் இது ஒரு கோடைகால தங்குமிடமாகவும் பயன்படுத்தப்பட்டது. ஏனெனில் அது அடர்த்தியான தாவரங்கள் மற்றும் இனிமையான காலநிலை மற்றும் நீர்நிலைகளையும் கொண்டிருந்தது. இந்த அரண்மனையில் இப்போது "இயற்கை சிகிச்சை மருத்துவமனை"யும் அமைந்துள்ளது.  

ஐதராபாத் நிசாம்களால் இங்கு அமைக்கப்பட்ட இந்தியாவின் மூன்றாவது ஆய்வகம் " நிசாமியா ஆய்வகம்" என்று அழைக்கப்படுகிறது. 1908ஆம் ஆண்டில், நவாப் சாபர் சங் இங்கிலாந்தில் வானியல் பயின்றார். அவர் இரண்டு தொலைநோக்கிகளுடனும், ஒரு நிபுணருடன் ஐதராபாத்து திரும்பி, தொலைநோக்கிகளை நிசாமுக்கு வழங்கினார். நிசாம் தொலைநோக்கிகளை அமீர்பேட்டையில் நிறுவ உத்தரவிட்டார். அவை அடுத்த 50 ஆண்டுகள் அங்கேயே இருந்தன.  

## வர்த்தகம்
அமீர்பேட்டை அனைத்து வகையான வர்த்தகத்திற்காகவும், வணிகத்திற்காகவும் அறியப்படுகிறது. ஆனால் முக்கியமாக ஒரு கல்வி மையமாகவும் திகழ்கிறது. இது பல சில்லறை கடைகளையும், பல கல்வி நிறுவனங்களையும் கொண்டுள்ளது. இது மாணவர்களுக்கு உயர் படிப்பைத் தொடர நிறுவனங்களில் சேர உதவுகிறது.  

### மென்பொருள் பயிற்சி மையம்
அமீர்பேட்டை இந்தியாவில் மென்பொருள் பயிற்சிக்கான நன்கு அறியப்பட்ட இடமாகும். மென்பொருள் பயிற்சி வகுப்புகளில் சேர நாட்டின் பல்வேறு பகுதிகளிலிருந்தும் மாணவர்கள் அமீர்பேட்டைக்கு வருகிறார்கள். அவர்கள் ஒப்பீட்டளவில் குறைந்த செலவில் தரமான மென்பொருள் பயிற்சியைப் பெறுகிறார்கள். இதன் விளைவாக, அமீர்பேட்டும் உலகளாவிய நற்பெயரைப் பெற்று வருகிறது. மேலும் பிற நாடுகளைச் சேர்ந்தவர்களும் பல்வேறு வகையான மென்பொருள்களில் பயிற்சி பெற இங்கு வரத் தொடங்குகின்றனர். பிரபலமான **மத்திய உயர்கணிணி மேம்பாட்டு மையம்** (சி-டாக் ஐதராபாத்து) இந்த பகுதியில் அமைந்துள்ளது.  

## முக்கிய அடையாளங்கள்
நிசாமியா ஆய்வகம், சாரதி படப்பிடிப்பு அரங்கம், ஐதராபாத்து நகர அபிவிருத்தி ஆணைய மைத்ரிவனம், ஐதராபாத்து நகர அபிவிருத்தி ஆணைய சுவர்ண ஜெயந்தி வளாகம், ஆதித்யா என்க்ளேவ், ஆதித்யா வர்த்தக மையம், ஆஸ்டர் பிரைம் மருத்துவமனை, அமீர்பேட்டை குருத்வாரா, மஸ்ஜித்-இ-அக்தருனிசா பேகம், விகேர் பல்துறை சிறப்பு மருத்துவமனை போன்றவை அமீர்பேட்டையின் முக்கிய அடையாளங்களாகும். மைத்ரிவனம் கட்டிடத்தில், பல கணினி மையங்கள் அமைந்துள்ளன. எஸ்.ஆர். நகர் அஞ்சல் நிலையமும் மைத்ரிவனம் கட்டிடத்தில் அமைந்துள்ளது.
# சனத் நகர்


**சனத் நகர்** (Sanathnagar) இந்தியாவின் தெலங்காணாவில், ஐதராபாத்து நகரில் உள்ள ஒரு தொழில்துறை, குடியிருப்பு பகுதியாகவும், இந்தியாவில் அதிக மக்கள் தொகை கொண்ட புறநகர்ப்பகுதியாகவும் இருக்கிறது.  

கடந்த காலத்தில், இதன் ஒரு பகுதி அங்கு அமைந்துள்ள தொழிற்சாலைகளில் உள்ள அதிகாரிகளுக்கும், தொழிலாளர்களுக்குமான குடியிருப்புப் பகுதியாக இருந்தது. குடியிருப்பு பகுதி "ஒற்றை அறை குடியிருப்புகள்" என்று அழைக்கப்படுகிறது. இது அண்டைப் பகுதிகளான செக் குடியிருப்பு, பி. கே. குடா பகுதிகள், சுபாஷ் நகர் குடியிருப்பு, துளசி நகர், ஜெயபிரகாஷ் நகர் குடியிருப்பு, இ.எஸ்.ஐ பகுதி ஆகியவற்றை உள்ளடக்கியதாக வளர்ந்துள்ளது.  

## பின்னணி
சனத் நகரின் தொழில்துறை பகுதியில் சிறிய மற்றும் நடுத்தர அளவிலான இரசாயன, மருந்து, மின் மற்றும் இயந்திர தொழில்கள் உள்ளன. பிரைட் ஸ்டார் ரப்பர், டிவிஸ், சிப்ரா, கிளாண்ட் பார்மா, மற்றும் லம்கோ போன்ற பெரிய தொழில்களும் பல பெரிய ஆட்டோமொபைல் சேவை மையங்களையும் கொண்டுள்ளது. ஜெனரல் மோட்டார்ஸ், டாட்டா மோட்டார்ஸ், டொயோட்டா, செவ்ரோலெட், டேவூ, பஜாஜ் ஆட்டோ, வோல்வோ, ஸ்கோடா ஆட்டோ, மெர்சிடிஸ்-பென்ஸ் ஆகியவை இங்கு அமைந்துள்ளன. அஞ்சல் அலுவலகத்தின் பிரதான கிளையும் இந்த தொழில்துறை பகுதியில் அமைந்துள்ளது.  

பொறியியல் நிறுவனங்களான வோல்டாஸ் மற்றும் ஆல்வின் முன்பு இங்கு இருந்தன. வாகன உற்பத்தியாளரான அசோக் லேலண்ட், கல்நார் தாள்கள் உற்பத்தியாளரான ஐதராபாத் தொழில் நிறுவனம் போன்வையும் இங்கு அமைந்துள்ளன .  

## அரசியல்
தலசனி சீனிவாச யாதவ் தெலுங்கானா இராட்டிர சமிதி கட்சியிலிருந்து சனத் நகர் சட்டமன்றத் தொகுதியின் உறுப்பினராவார்.
# பாட்டொன்று கேட்டேன்


**பாட்டொன்று கேட்டேன்** (*Paattondru Ketten*) என்பது 1991 ஆம் ஆண்டு வெளியான இந்திய தமிழ் திரில்லர் படம் ஆகும். வி. சி. குகநாதன் எழுதி இயக்கிய இப்படத்தில் ரகுமான், சித்தாரா ஆகியோர் முதன்மை வேடங்களில் நடிக்க, நிழல்கள் ரவி, ரேகா, ரஞ்சன் ஆகியோர் துணை வேடங்களில் நடித்தனர். படத்திற்கான இசையை மரகதமணி மேற்கொண்டார்.  

## நடிகர்கள்

- ரஹ்மான்
- சித்தாரா
- ஒய். ஜி. மகேந்திரன்
- ரஞ்சன்
- நிழல்கள் ரவி

## இசை
படத்திற்கு மரகதமணி இசையமைத்தார். பாடல் வரிகளை வைரமுத்து எழுதினார்.  
| 1 | சிப்பி வயிறில் முத்து | எஸ். பி. பாலசுப்பிரமணியம், சித்ரா | வைரமுத்து |
| --- | --- | --- | --- |
| 2 | ஏய் பச்சதண்ணியில் | எஸ். பி. பாலசுப்பிரமணியம் |  |
| 3 | லேப் டாப் லேப் டேப் | சாதனா சர்கம் |  |
| 4 | ஒரு சிறு பறவை | சித்ரா |  |
| 5 | பாட்டொன்று கேட்டேன் | எஸ். பி. பாலசுப்பிரமணியம் |  |
| 6 | யார் இந்த ராகம் | சித்ரா |  |

## வெளியீடு
*பாட்டொன்று கேட்டேன்* 5 திசம்பர் 1991 இல் வெளியானது.
# என்றும் அன்புடன்


**என்றும் அன்புடன்** (*Endrum Anbudan*) என்பது 1992 ஆம் ஆண்டு வெளியான தமிழ் நாடக திரைப்படம் ஆகும். ஆர். பாக்கியநாதன் எழுதி இயக்கிய இப்படத்தில் முரளி, சித்தாரா, ஹீரா ராசகோபால் ஆகியோர் முதன்மைப் பாத்திரங்களில் நடிக்க, மனோரமா, ஜனகராஜ், சின்னி ஜெயந்த் ஆகியோர் துணை வேடங்களில் நடித்திருந்தனர். படத்திற்கான இசையை இளையராஜா அமைத்தார்.  

## நடிகர்கள்

- முரளி - தியாகு
- சித்தாரா- நந்தினி
- ஹீரா ராசகோபால் ஜெனிபர்
- மனோரமா
- சனகராஜ் - வெங்கடாச்சலம்
- சின்னி ஜெயந்த் - அசோக்
- சார்லி - முனுசாமி
- செந்தில்- எஸ்ட்ரி
- பேபி மோனிஷா - மல்லு
- மோகன் ராமன் - நந்தினியின் தந்தை
- சந்திரசேகர் - விருந்தினர் தோற்றம்

## தயாரிப்பு
*என்றும் அன்புடன்* படத்தை ஆர். *பாக்யநாதன்* எழுதி இயக்கியுள்ளார். சத்ய ஜோதி பிலிம்சின் சார்பாக *ஜி. சரவணன்*, *டி. ஜி.* தியாகராஜன் ஆகியோர் தயாரித்தனர் . ஒளிப்பதிவை எம். எஸ். அண்ணாதுரை மேற்கொள்ள, படத்தொகுப்பை அனில் மல்நாட் மேற்கொண்டார்.  

## இசை
படத்திற்கான இசையை இளையராஜா அமைத்தார்.  

## வெளியீடும் வரவேற்பும்
*என்றும் அன்புடன்* 14 ஆகத்து 1992 இல் வெளியானது. *தி இந்தியன் எக்ஸ்பிரசின்* அய்யப்பா பிரசாத் எழுதும்போது, " *என்றும் அன்புடன் படத்தை அறிமுக இயக்குநராக எழுதி, இயக்கிய பாக்யநாதன்* ஒரு சுவாரஸ்யமான *கதைக்களத்தைக் கையாண்டுள்ளார்.* *சித்தாராவும்* முரளியும் முக்கிய கதாபாத்திரங்களில் நடித்துள்ளனர்".
# சின்னதுரை (1999 திரைப்படம்)


**சின்ன துரை** (*Chinna Durai*) என்பது 1999 ஆண்டு மார்ச்சு மாதம் 13 ஆம் தேதியன்று வெளியான இந்திய தமிழ் திரைப்படமாகும். ஆர். சந்திரா இயக்கிய இப்படத்தில் சரத்குமார், ரோஜா ஆகியோர் முக்கிய கதாபாத்திரங்களில் நடித்துள்ளனர், அதே நேரத்தில் சித்தாரா, விஜயகுமார், மணிவண்ணன் ஆகியோர் துணை வேடங்களில் நடித்துள்ளனர். இளையராஜா இத்திரைப்படத்திற்கு இசையமைத்தார்.  

## நடிகர்கள்

- ஆர். சரத்குமார் சின்னதுரையாக
- ரோஜா புஷ்பவள்ளியாக
- சித்தாரா மரகதமாக
- மணிவண்ணன்
- ஆர். சுந்தர்ராஜன்
- விஜயகுமார்
- பொன்னம்பலம்
- பெரிய கருப்பு தேவர்
- தியாகு
- எல். ஐ. சி. நரசிம்மன்

## இசை

- கொலுசு கொஞ்சும்&nbsp;- பி. உன்னிகிருஷ்ணன், தேவி நெய்தியார்
- மரகதகுட்டி&nbsp;- எஸ். பி. பாலசுப்பிரமணியம், தேவி நித்தியார்
- பக்கத்திலே நீ இருந்தும் - எஸ். பி. பாலசுப்பிரமணியம், தேவி நித்தியார்
- மாட்டிக்கிட்ட&nbsp;- மனோ
- நீயே கதி&nbsp;- சுஜாதா
- உன்னைபோல்&nbsp;- எஸ். பி. பாலசுப்பிரமணியம்
# மத்தாப்பூ (திரைப்படம்)


**மத்தாப்பூ** (*Mathapoo*) என்பது 2013 ஆம் ஆண்டு வெளியான தமிழ் காதல் நாடகத் திரைப்படமாகும். நாகராஜ் இயக்கிய இப்படத்தில் புதுமுகம் ஜெயன் மற்றும் காயத்ரி ஆகியோர் முக்கிய கதாபாத்திரங்களில் நடித்தனர்.  

## நடிகர்கள்

- ஜெயன் கார்த்திக்காக
- காயத்ரி பூஜாவாக
- கீதா பூஜாவின் தாயாக
- சித்தாரா கார்த்திக்கின் சித்தியாக
- இளவரசு கார்த்திக்கி சித்தப்பாவாக
- ரேணுகா கார்த்திக்கின் தாயாக
- கிட்டி பூஜாவின் தந்தையாக
- விவேக் ராஜ்கோபால்

## தயாரிப்பு
இப்படத்தை நாகராஜ் இயக்கியுள்ளார், இதற்கு முன்பு தினம்தோரம் (1998) படத்தை இயக்கியவர். *மின்னலே* (2001) மற்றும் *காக்க காக்க* (2003) ஆகிய படங்களுக்கான உரையாடலை எழுதினார். துவாரகதாஸ் கோவர்தன்தாஸ் வைஷ்ணவ கல்லூரியில் பட்டம் பெற்ற ஜெயன் இந்த படத்தின் மூலம் நடிகராக அறிமுகமானார். இப்படத்தின் இசை அமைப்பாளராக வேலாயுதம் நியமிக்கபட்டார். இவர் எம். எஸ். விஸ்வநாதனின் ஆசிரியரான வீரராகவனிடமிருந்து இசையைக் கற்றுக்கொண்டவர். *பிஹைண்ட்வுட்ஸ்* ஐந்து நட்சத்திரங்களில் ஒன்றரையை கொடுத்தது. மேலும் "மிக மெதுவான நாடகப் படமான இது ஒரு தொலைக்காட்சி 'மெகா-தொடரை' போன்று உள்ளது" என்று எழுதியது.
# முன்னோடி


**முன்னோடி** (*Munnodi*) என்பது 2017 ஆம் ஆண்டு வெளியான தமிழ் மசாலா திரைப்படம் ஆகும். எஸ். பி. டி. ஏ குமார் இயக்கிய இப்படத்தில் ஹரீஷ் மற்றும் யாமினி பாஸ்கர் ஆகியோர் முதன்மைப் பாத்திரங்களில் நடிக்க, மலையாள நடிகர் சிஜோய் வர்கீஸ் மற்றும் அர்ஜுனா ஆகியோர் பிற வேடங்களில் நடித்துள்ளனர். இப்படம் வெளியானதும் எதிர்மறை விமர்சனங்களைப் பெற்றது.  

## நடிகர்கள்

- ஹரிஷ் சத்யாவாக
- யாமினி பாஸ்கர் தேனுகாவாக
- சிஜோய் வர்கீஸ் சௌந்தரபாண்டியனாக
- அர்ஜுனன் மந்திரமூர்த்தியாக
- பாவெல் நவகீதன் ஜெயவீரனாக
- சித்தாரா சத்யாவின் தாயாக
- சுஜா வருணீ

## தயாரிப்பு
இப்படத்தின் வழியாக தெலுங்கு நடிகர்களான ஹரிஷ் மற்றும் யாமினி பாஸ்கர் ஆகியோர் தமிழில் அறிமுகமானார்கள். அவதாரம் மலையாளப் படத்தில் மலையாள நடிகர் சிஜோய் வர்கீஸ் நடிப்பைப் பார்த்து பாராட்டிய தயாரிப்பாளர்கள் அவரைப் போலீஸ் அதிகாரி வேடத்தில் நடிக்கத் தேர்ந்தெடுத்தனர். இப்படத்தின் படப்பிடிப்பானது சென்னை, மதுரை, திருநெல்வேலி, தூத்துக்குடி ஆகிய இடங்களில் படமாக்கப்பட்டது. தமிழ், தெலுங்கு படங்களில் தோன்றியவரான அர்ஜுனா ஹரிஷ் மற்றும் வர்கீஸ் ஆகியோருடன் மூன்று முக்கிய கதாபாத்திரங்களில் ஒன்றில் நடிக்க ஒப்பந்தம் செய்யப்பட்டார்.  

## இசை
திரைப்படத்தின் பாடல்களுக்கு கே. பிரபுசங்கர் இசையமைத்தார்.  

- "அக்கம் பக்கம்" - சூரஜ் சந்தோஷ், ரம்யா நம்பீசன்
# விஜயநகர மாவட்டம் (கர்நாடகா)



**விஜயநகர மாவட்டம்**, இந்தியாவின் கர்நாடகா மாநிலத்திலுள்ள 31 மாவட்டங்களுள் ஒன்று. இதன் தலைமையகம் ஹோஸ்பேட் நகரத்தில் உள்ளது. குல்பர்கா கோட்டத்தில் அமைந்த பெல்லாரி மாவட்டத்தின் 6 வருவாய் வட்டங்களைக் கொண்டு, இப்புதிய விஜயநகர மாவட்டம் 8 பிப்ரவரி 2021 அன்று புதிதாக நிறுவப்பட்டது.  
இம்மாவட்டத்தின் தலைமையிடமான ஹோஸ்பேட் நகரத்திலிருந்து 12 கி.மீ. தொலைவில் உலகப் பாரம்பரியக் களமான பண்டைய ஹம்பி நகரம் உள்ளது.  

## மாவட்ட நிர்வாகம்
1. ஹோஸ்பேட் வட்டம்
1. குட்லிகி வட்டம்
1. ஹகரிபொம்மனஹள்ளி வட்டம்
1. கோட்டூரு வட்டம்
1. ஹூவின ஹடகல்லி வட்டம்
1. ஹரபனஹள்ளி வட்டம்
## சுற்றுலா & ஆன்மீகத் தலங்கள்
1. விஜயநகரம்
1. ஹம்பி
1. விருபாட்சர் கோயில்
1. விட்டலர் கோயில், அம்பி

## இதனையும் காண்க
- விசயநகர மாவட்டம் (ஆந்திரப் பிரதேசம்)
- கர்நாடக மாவட்டப் பட்டியல்
- வடக்கு கர்நாடகா
# இலங்கை சாம்பல் இருவாய்ச்சி


**இலங்கை சாம்பல் இருவாய்ச்சி** *(Sri Lanka grey hornbill, ஓசிசெரோசு ஜின்கேலென்சிசு)* என்பது இருவாய்ச்சி குடும்பம் பறவையாகும். இது இலங்கையில் மட்டும் பரவலாகக் காணப்படும் பறவையாகும். இருவாய்ச்சி என்பது வெப்பமண்டல காடுகளில் காணப்படும் தொல்லுலக பாசெரின் பறவைகளாகும்.  

## வாழ்விடம்
இலங்கை சாம்பல் இருவாய்ச்சி வன வாழ்விடங்களில் காணப்படும் பெரிய அளவிலான பறவையாகும்.  

## விளக்கம்
இலங்கை சாம்பல் இருவாய்ச்சி ) நீளம் வரை வளரக்கூடிய பெரிய பறவை நீளம். இதனுடைய முதன்மை இறகுகள் கருப்பு நிறமுடனும், சாம்பல் நிற அடிப்பகுதியுடன் நுனிப்பகுதியானது பழுப்பு நிறமுடையது. இதனுடைய நீண்ட வால் வெள்ளை நிற பக்கங்களுடன் கருப்பு நிறமாகவும், உள் பகுதிகள் வெண்மையாகவும் இருக்கும். நீண்ட, வளைந்த அலகுகள் கடினமான நுனிகளற்று காணப்படும். ஆண் பெண் இருவாய்ச்சிகள் வேறுபாடின்றி காணப்படு, ஆனால் ஆண்களுடைய அலகானது நுரை வண்ணத்திலும், பெண் பறவைகளுடைய அலகானது கருப்பு நிறத்தில் நுரை வண்ணத்தில் பட்டைகளுடன் காணப்படும். முதிர்ச்சியடையாத பறவைகள் அடர் சாம்பல் நிற மேற்புறங்களுடன், நுரை வண்ண அலகுகளில் வெள்ளை நுனியுடனும் வாலின் நுனியில் நுரை வண்ண கோட்டுடன் காணப்படும். மெதுவாக பறக்கக்கூடியவையாக இருந்தபோதிலும் ஆற்றல் வாய்ந்தவை.  

## நடத்தை
தடுக்கப்பட்ட மரத் துளை ஒன்றில் நான்கு வெள்ளை முட்டைகள் வரை இடும். முட்டைகள் பொரித்தபின் தாயிற்கும் குஞ்சுகளுக்கும் ஆண் உணவு வழங்குகிறது. இந்த பறவைகள் பொதுவாக இணைகளாக ஒரு கூட்டமைப்பில் ஐந்து பறவைகள் (2 பெரியவர்கள் மற்றும் 2-3 குஞ்சுகள்) கொண்ட சிறிய குழுக்களாக வாழ்கின்றன.  

## உணவு
இவை பெர்ரி, பழங்கள், பூச்சிகள் மற்றும் சிறிய பல்லிகளை உணவாக உட்கொள்வதைக் காணலாம். இவை பெரும்பாலும் அத்திப்பழங்களை உணவாக உண்ணுகின்றன. எப்போதாவது சிறிய கொறித்துண்ணிகள், ஊர்வன மற்றும் பூச்சிகளைச் சாப்பிடுகின்றன.
# கைரதாபாத்


**கைரதாபாத்** (Khairatabad) என்பது ஐதராபாத்து மாவட்டத்திலுள்ள சிக்கந்தராபாத் வருவாய் பிரிவிலுள்ள ஒரு மண்டலம் ஆகும்.  

## கைரதாபாத் வட்டம்
ஐந்து சாலைகள் சந்திக்கும் இடம் கைரதாபாத் வட்டம் என்று அழைக்கப்படுகிறது. இது நகரத்தின் பரபரப்பான இடங்களில் ஒன்றாகும். இந்த சாலைகள் சோமாஜிகுடா, அமீர்பேட்டை, உசேன் சாகர், இலக்டி-கா-புல், ஆனந்தநகர் நோக்கி செல்கின்றன . அத்தகைய ஒரு சாலை தெலங்காணா ஆளுநரின் குடியிருப்பான இராஜ் பவன் சாலை என அழைக்கப்படுகிறது.  

குறிப்பிடத்தக்க நிறுவனங்களும், அமைப்புகளும், பொறியியல் கல்விநிறுவனங்களும், இந்திய நிர்வாக பணியாளர் கல்லூரி, சாலை போக்குவரத்து ஆணையம், தெலங்காணா மாநில மின் உற்பத்தி நிறுவனம் & தெலங்காணா மாநில அரசின் மின்சார பரிமாற்ற நிறுவனம், படேல் கட்டிடம், நாசிர் பள்ளி, மாவட்ட வாரியம், ஜீ தெலுங்கு அலுவலகம், பத்திரிக்கைச் சங்கம், கிறித்தவ சுவிசேச தேவாலயம் குழுமத்தின் கல்வி நிறுவனங்கள் போன்றவை இங்கு அமைந்துள்ளன.  

ஒரு பாதை, விசுவேசுவரையா மேம்பால வட்டத்தில் தொடங்கி உசேன் சாகர் ஏரிக்கு செல்கிறது.  

இந்த பகுதிக்கு கைர்-உன்-நிசாவின் பெயரிடப்பட்டது. அவரது கல்லறை கைரதாபாத் பள்ளிவாசலுக்கு அடுத்ததாக அமைந்துள்ளது. இந்த கல்லறை 2002ஆம் ஆண்டு வில்லியம் தால்ரிம்பில் எழுதிய *வொயிட் முகல்ஸ்* என்ற புத்தகத்தில் குறிப்பிட்டுள்ள கேப்டன் ஜேம்ஸ் அகிலெஸ் கிர்க்பாட்ரிக்கின் மனைவி கைர்-உன்-நிசாவின் கல்லறையாக இருக்கலாம். 300 ஆண்டுகள் பழமையான ரெட்டி வீடு ஒன்றும் (குடும்பப்பெயர்: மரமகந்தி) உள்ளது.  
1626. புகைப்படம், 1885இல் இலாலா தீன் தயாள் என்பவரால் எடுக்கப்பட்டது]]  

## விநாயகர் சிலையும், விநாயகர் சதுர்த்தியும்
ஐதராபாத்தின் மிகப்பெரிய பிள்ளையார் சிலை ஒன்று விநாயக சதுர்த்தி விழாவின் போது கைரதாபாத் மாநில நூலகத்திற்கு அருகில் நிறுவப்பட்டுள்ளது.  

11 நாள் திருவிழாவில் உள்ளூர் மக்கள் பங்கேற்கிறார்கள். பிள்ளையாரின் ஆசீர்வாதம் பெற இந்தியா முழுவதும் இருந்து ஆயிரக்கணக்கான மக்கள் இங்கு கூடுகிறார்கள். 11 வது நாளில், ஊர்வலம் விக்கிரகத்தை உசேன் சாகர் ஏரிக்கு கொண்டு செல்கிறது. சிலையை மூழ்கடித்த பிறகு, திருவிழா முடிகிறது.  

திருவிழாவை ஆதரிப்பதற்காக உள்ளூர் மக்கள் கைரதாபாத்தின் கணேசு உற்சவ குழுவை அமைத்தனர். சிங்காரி குடும்பத்தினர் இந்த விழாவை 1954 முதல் நடத்தி வருகின்றனர். பல ஏழைக் குடும்பங்கள் இங்கு வரும் பார்வையாளர்களுக்கு பொருட்களை விற்பனை செய்வதன் மூலம் உயிர்வாழ்கின்றன.  

திருவிழாவிற்கு மூன்று மாதங்களுக்கு முன்பு சிலையின் கட்டுமானம் தொடங்குகிறது. கிட்டத்தட்ட 58 அடி உயரமுள்ள இந்த பெரிய சிலையை நிர்மாணிப்பதற்காக மூன்று மாதங்களுக்கு ஒரு சிற்ப கலைஞரின் தலைமையில் கிட்டத்தட்ட 200 தொழிலாளர்கள் இரவு பகலாக வேலை செய்கிறார்கள்.  

2018இல் இருந்து சுற்றுச்சூழலுக்கு உகந்தவாறு பிளாஸ்டர் ஆஃப் பாரிஸிலிருந்து களிமண் சிலைக்கு மாற உற்சவக் குழு ஒப்புக்கொண்டது.
# குக்கட்பள்ளி



**குகட்பள்ளி** (Kukatpally) என்பது இந்தியாவின் தெலங்ணாவில் ஐதராபாத்தின் வடமேற்கு பகுதியில் அமைந்துள்ள ஒரு புறநகர்ப் பகுதியாகும். இது மெட்சல்-மல்கஜ்கிரி மாவட்டத்தின்<nowiki/>மல்கஜ்கிரி வருவாய் பிரிவில் உள்ள பாலநகர் மண்டலத்தின் தலைமையகம்ம் ஆகும். பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது. இப்போது இது "பெருநகர ஐதராபாத்து மாநகராட்சியின் வடக்கு மண்டலத்" தலைமையகமாக உள்ளது.  

இதன் சாலைகள், ஐதராபாத் தகவல் தொழில்நுட்பம் மற்றும் பொறியியல் ஆலோசனை நகரத்தின் தகவல் தொழில்நுட்ப மையத்திற்கு அருகாமையில் உள்ளது.  

## புள்ளிவிவரங்கள்
குக்கட்பள்ளியின் புவி ஆயத்தொலைவுகள் 17 ° 29′N 78 ° 25′E ஆகும். பேசப்படும் முக்கிய மொழி தெலுங்கு, சிலர் உருது மொழியை பேசுகிறார்கள். இந்தியையும் புரிந்துகொள்கிறார்கள். இது ஐதராபாத்தில் மிகவும் பரபரப்பான வணிக மையங்களில் ஒன்றாகு. இது ஆடை மற்றும் உணவகங்களுக்கு பிரபலமானது. ஐதராபாத்தில் ஒரு கி.மீ. <sup>2</sup> க்கு 33,076 நபர்களைக் கொண்ட மிகப்பெரிய மக்கள் தொகை அடர்த்தி கொண்டபகுதியாகும்.  

## வரலாறு
இது, ஐதராபாத்தின் வடமேற்கு பகுதியில் ஒரு தொழில்துறை பகுதியாக இருந்தது. 1990களின் முற்பகுதியில் இதன் மக்கள் தொகை அதிகரிக்கத் தொடங்கியது, பலர் ஆந்திராவிலிருந்து குடிபெயர்ந்து இப்பகுதியைச் சுற்றி குடியேறினர்.  

## கலாச்சாரம்
பதுகம்மா, உகாதி, வரலட்சுமி நோன்பு, அட்லத்தாடி, விநாயக சதுர்த்தி, சங்கராந்தி, தீபாவளி, போனலு, ரமலான், பக்ரீத், மற்றும் மிலாதுன் நபி போன்ற விழாகள் மகிழ்ச்சியுடன் கொண்டாடப்படுகின்றன. விஜயதசமியும் முக்கியமான திருவிழாவில் ஒன்றாகும்.
# பென் டேவிஸ்



**பெஞ்சமின் வி. டேவிஸ்** என்பவர் இங்கிலாந்து நாட்டு ஒளிப்பதிவாளர் ஆவார். இவர் ஹன்னிபால் ரைசிங் (2007), கிக்-ஆஸ் (2010) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), அவெஞ்சர்ஸ்: ஏஜ் ஆஃப் அல்ட்ரான் (2015), டாக்டர் ஸ்ட்ரேஞ்ச் (2016), கேப்டன் மார்வெல் (2019) போன்ற பல திரைப்படங்களில் திரைப்பட ஒளிப்பதிவாளராக பணிபுரிந்துள்ளார்.
# எலியட் கிரகாம்



**எலியட் சி. கிரகாம்** (பிறப்பு: சூன் 8, 1976) என்பவர் அமெரிக்க நாட்டு படத் தொகுப்பாளர் மற்றும் திரைப்படத் தயாரிப்பாளர் ஆவார்.  

இவர் 1999 ஆம் ஆண்டில் நியூயார்க் பல்கலைக்கழகத்தில்வரலாறு மற்றும் திரைப்படத்தில் இளங்கலைப் பட்டம் பெற்றார். 2001 ஆம் ஆண்டு 'தி இலாஸ்ட் மினிட்' என்று திரைப்படத்தின் மூலம் துணை படத்தொகுப்பாளராக அறிமுகமானார். அதை தொடர்ந்து எக்ஸ்-மென் 2 (2003), சூப்பர்மேன் ரிட்டர்ன்ஸ் (2006), 21 (2008), மில்க் (2008),}} இட்ரஸ் (2014), கேப்டன் மார்வெல் (2019) போன்ற பல திரைப்படங்களில் படத்தொகுப்பாளராக பணிபுரிந்துள்ளார்.
# தெப்பி பெர்மன்



**தெப்பி பெர்மன்** என்பவர் தென்னாப்பிரிக்கா நாட்டு திரைப்படம் மற்றும் தொலைக்காட்சி படத் தொகுப்பாளர் ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) போன்ற திரைப்படங்களில் படத் தொகுப்பாளராக பணிபுரிந்துள்ளார்.  

## வாழ்க்கை மற்றும் தொழில்
இவர் தென்னாப்பிரிக்கா நாட்டில் ஜோகன்னஸ்பர்க் நகரில் பிறந்தார். கனடாவில் வான்கூவர் நகருக்கு செல்லுமுன், தென்னாப்பிரிக்காவில் தொலைக்காட்சி நிகழ்ச்சிகளிலும் மற்றும் திரைப்படங்களிலும் படத் தொகுப்பாளராக பணிபுரிந்துள்ளார். இவர் இஸ்பேஸ் சிம்ப்ஸ் மற்றும் இன்விட்கஸ் போன்ற திரைப்படங்களில் பணியாற்றிய பிறகு, லாஸ் ஏஞ்சல்ஸ் நகருக்கு சென்றார். அங்கு ஸ்பைடர்மேன்: ஹோம்கம்மிங் (2017), பிளாக் பான்தர் (2018) மற்றும் கேப்டன் மார்வெல் (2019) ஆகியவற்றிற்கான திரைப்படத் தொகுப்பு குழுவில் பணிபுரிந்துள்ளார். 2018 ஆம் ஆண்டில் அமெரிக்கே திரைப்படத் தொகுப்பாளராக கில்டில் சேர்க்கப்பட்டார்.